లండన్: ఉద్యోగ విధుల్లో భాగంగా ఐదు గంటలకన్నా ఎక్కువసేపు కూచుని పనిచేయడం నడుము చుట్టుకొలతను పెంచడంతో పాటు హృద్రోగ ముప్పును పెంచుతోందని శాస్త్రవేత్తలు హెచ్చరిస్తున్నారు. దీంతోపాటు శరీరంలో చెడు కొలెస్ట్రాల్ పెరుగుతుందని, అదేసమయంలో మంచి కొలెసా్ట్రల్ స్థాయులు తగ్గుతున్నట్లు తాజా పరిశోధనలో వెల్లడైంది. ఈమేరకు యూనివర్సిటీ ఆఫ్ వార్విక్ పరిశోధకుడు విలియం టిగ్బి ఈ అధ్యయనం నిర్వహించారు. ఇందులో భాగంగా.. తపాలా శాఖ ఉద్యోగులు 111 మందిని ప్రయోగాత్మకంగా పరిశీలించినట్లు తెలిపారు. వీరిలో సగం మంది ఆఫీసులో కూచుని పనిచేసేవారు కాగా.. మిగతా సగం మంది ఇంటింటికీ తిరిగి తపాలా అందించే పోస్ట్మాన్లని విలియం పేర్కొన్నారు. ఏడు రోజుల పరిశోధన తర్వాత ఆఫీసులో కూచుని పనిచేసే వారి నడుము కొలత రెండు సెంటీమీటర్లు పెరగడంతోపాటు గుండె జబ్బులు వచ్చే ప్రమాదం 0.2 శాతం పెరిగిందని తెలిపారు.
landan: udyoga vidhullo bhagamga aidu gantalakanna ekkuvasepu kuuchuni panicheyadam nadumu chuttukolatanu penchadamtho paatu hrudroga muppunu penchutondani saastravettalu hecharistunnaru. deenthopaatu sareeramlo chedu collestral perugutundani, adesamayamlo manchi collestral sthaayulu taggutunnatlu taja parisodhanalo velladaindi. eemeraku university af warvick parisodhakudu viliyam tigbi ee adhyayanam nirvahinchaaru. indulo bhagamga.. tapala saakha udyogulu 111 mandini prayogaatmakamgaa pariseelinchinatlu telipaaru. veerilo sagam mandi aafiisulo kuuchuni panichesevaaru kaga.. migata sagam mandi intintikii tirigi tapala andinche postmanlani viliyam perkonnaru. edu rojula parisodhana tarvaata aafiisulo kuuchuni panichese vaari nadumu kolata rendu centimeterlu peragadamthopaatu gunde jabbulu vache pramaadam 0.2 saatam perigindani telipaaru.